《送许郎中出知漳州》
宋代·柴中行

君子重出处，儿女多依违。
孰知退有义，一辞若发机。
刑部今其人，识远渺造微。
时方事疾走，而我心独非。
老色未上面，健笔駃于飞。
宛然傲霜菊，璨璨黄金辉。
勉留鵷鹭行，夫岂少轻肥。
一麾即得请，众目骇见稀。
了不露纖芥，舒卷流清{上山下徵}。
凉风称归棹，灏气浥征衣。
婆娑慰邱园，咳唾落珠玑。
因风来锦囊，犹足慰依依。

作者简介：柴中行，字与之，人称“南溪先生”，馀干（今江西万年县南溪乡营里村）人。文公之子，后周世宗第十三代裔孙。绍熙元年（公元1190年），第进士，授抚州军事推官、江州教授，累迁西京转运使、湖南提刑、崇政殿说书、知赣州。于公元1225年遁迹与缑之北里（宁海北郊）。著有《易系集传》、《书集传》、《诗讲义》、《论语蒙童说》等书，宋史有传。